S-129/2019

I.

Mál þetta, sem dómtekið var þann 25. nóvember sl., er höfðað með ákæru lögreglustjórans á Austurlandi á hendur B-kk-þgf T-kk-þgf, kt. […], […], […]:

,,fyrir brot gegn lögum um ávana og fíkniefni, framið í Seyðisfjarðarkaupstað, með því að hafa, föstudagskvöldið 19. júlí 2019, í sölu og dreifingarskyni, haft í vörslum sínum 55,02 gr af kókaíni og 51 töflu af Ecstasy (MDMA), sem fundust við leit í bifreiðinni UFX88, sem var stöðvuð af lögreglu rétt vestan við þéttbýlið á Seyðisfirði.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. breytingarreglugerðir.

Þess er krafist að ákærði verði dæmdur til refsingar, til greiðslu alls sakarkostnaðar og að gerð verð upptæk framangreind 55,02 gr af kókaíni og 51 tafla af Ecstasy (MDMA), sem hald var lagt á, með vísan til 6. mgr. 5. gr. laga um ávana og fíkniefni nr. 65/1974 og 2. mgr. 14. gr. reglugerðar nr. 233/2001, sbr. breytingarreglugerðir.“

Skipaður verjandi ákærða, S-kk-nf Þ-kk-nf E-kk-nf lögmaður, krefst fyrir hönd ákærða vægustu refsingar, sem lög leyfa. Jafnframt krefst verjandinn hæfilegrar málflutningsþóknunar.

II

Hér fyrir dómi hefur ákærði skýlaust játað sakargiftir samkvæmt ákæru. Fyrir dómi staðfesti ákærði jafnframt efni yfirheyrsluskýrslna hjá lögreglu, en þar kom m.a. fram að hann hefði keypt nefnd fíknefni til eigin neyslu, en einnig í þeim tilgangi að selja þau og því hafi hann drýgt þau nokkuð.

Þar sem játning ákærða er í samræmi við rannsóknargögn lögreglu þykir nægilega sannað að hann hafi gerst sek um þá háttsemi sem honum er gefin að sök í ákæru og þar er réttilega heimfærð til refsiákvæða.

Mál þetta var rekið með hliðsjón af 164. gr. laga um meðferð sakamála nr. 88/2008.

III

Ákærði, sem er […] ára, hefur samkvæmt sakavottorði ekki áður gerst sekur um refsiverða háttsemi svo kunnugt sé.

Við ákvörðun refsingar verður m.a. litið til þess að ákærði hefur verið sakfelldur fyrir vörslur á nokkru magni af sterku fíkniefni, ætluðu til sölu og dreifingar, sbr. m.a. ákvæði 1., 3., 6. og 7. tl. 1. mgr. 70. gr. almennra hegningarlaga nr. 19/1940. Til refsimildunar verður á hinn bóginn litið til skýlausrar játningar ákærða við alla meðferð málsins og þess að hann lýsti yfir iðran vegna gjörða sinna, sbr. að því leyti 9. tl. 1. mgr. 74. gr. hegningarlaganna.

Að öllu ofangreindu virtu þykir refsing ákærða eftir atvikum hæfilega ákveðin þriggja mánaða fangelsi. Fært þykir að skilorðsbinda refsinguna eins og segir í dómsorði.

Ákærði sæti upptöku á þeim fíkniefnum, sem lögregla lagði hald á og tilgreind er í ákæru, eins og nánar segir í dómsorði.

Í ljósi málsúrslita ber að dæma ákærða til að greiða allan sakarkostnað málsins. Af hálfu lögreglustjóra féll enginn sakarkostnaður til, en dæma ber ákærða til að greiða þóknun skipaðs verjanda síns eins og segir í dómsorði.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð:

Ákærði, B-kk-nf T-kk-nf, sæti þriggja mánaða fangelsi, en fullnustu refsingarinnar skal fresta og hún niður falla að liðnum tveimur árum frá uppsögu dómsins að telja, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 55,02 g af kókaíni og 51 töflum af Ecstasy (MDMA), sbr. efnaskrár lögreglu nr. 41587.

Ákærði greiði málsvarnarþóknun skipaðs verjanda síns, S-kk-ef Þ-kk-ef E-kk-ef lögmanns, 126.480 krónur, að meðtöldum virðisaukaskatti Ákærði greiði málsvarnarþóknun skipaðs verjanda síns, S-kk-ef Þ-kk-ef E-kk-ef lögmanns, 126.480 krónur, að meðtöldum virðisaukaskatti